ສະມາຊິກສະພາສູງສະຫະລັດ ເຕືອນອີຈິບ
ສະມາຊິກສະພາສູງ​ສະຫະລັດສາມທ່ານ ເຕືອນອີຈິບ ກ່ຽວກັບການດໍາເນີນຄະດີ ພວກນັກເຄື່ອນໄຫວ ທີ່ລວມທັງຊາວອາ​ເມຣິກັນ​ 19 ຄົນນັ້ນ.
ສະມາຊິກສະພາສູງສະຫະລັດສາມທ່ານກໍາລັງເຕືອນວ່າ ຄວາມສໍາພັນຕ່າງໆຂອງສະຫະ ລັດກັບອີຈິບນັ້ນ ອາດເກີດແຕກສະບັ້ນຢ່າງຮ້າຍແຮງໄດ້ ຖ້າຫາກກໍລະນີຂອງຊາວອະເມ ຣິກັນ 19 ຄົນທີ່ຖືກອີຈິບຕັ້ງຂໍ້ຫາວ່າ ຫາເງິນຢ່າງຜິດກົດໝາຍນັ້ນ ບໍ່ຖືກແກ້ໄຂໃຫ້ໄດ້ໃນ ໄວໆນີ້ແລ້ວ ທ່ານ ຈອນ ແມັກເຄນ ແລະ ທ່ານ Kelly Ayotte ສະມາຊິກສະພາສູງສະຫະລັດສັງກັດ ພັກຣີພັບບລິກັນ ແລະທ່ານ Joe Lieberman ສັງກັດພັກອິດສະຫຼະ ກ່າວເມື່ອວັນອັງ ຄານວານນີ້ວ່າ ການສະໜັບສະໜຸນໃດໆຂອງສະຄອງແກຣສສະຫະລັດ ໂຮມທັງການ ຊ່ວຍເຫລືອດ້ານການເງິນແກ່ອີຈິບນັ້ນ ແມ່ນຈະຕົກຢູ່ໃນຂັ້ນອັນຕະລາຍໄດ້ ພວກສະມາຊິກສະພາສູງສະຫະລັດດັ່ງກ່າວເວົ້າວ່າ ພວກທີ່ຢູ່ວົງໃນຂອງລັດຖະບານອີຈິບ ທີ່ຄັດຄ້ານຕໍ່ຄວາມສໍາພັນກັບສະຫະລັດນັ້ນ ແມ່ນຈະກໍ່ໃຫ້ເກີດຄວາມຕຶງຄຽດຮຸນແຮງ ຫລາຍຂຶ້ນ ແລະຍຸຍົງໃຫ້ມະຫາຊົນມີຄວາມໂກດແຄ້ນນັ້ນ ແຕ່ພວກສະມາຊິກສະພາສູງ ສະຫະລັດກ່າວວ່າ ມັນມີປະ ຊາຊົນທີ່ມີຄວາມຫວັງດີຢູ່ໃນທັງສອງປະເທດທີ່ກໍາລັງທໍາງານ ຢ່າງໜັກເພື່ອແກ້ໄຂວິກິດການນີ້ ອີຈິບກ່າວວ່າ ພວກນັກເຄຶ່ອນໄຫວ 43 ຄົນ ໂຮມທັງຊາວອາເມຣິກັນ 19 ຄົນ ທີ່ປະຕິບັດ ງານກັບພວກອົງການຕ່າງໆທີ່ບໍ່ຂຶ້ນກັບລັດຖະບານນັ້ນ ແມ່ນຈະຖືກດໍາເນີນຄະດີ ໃນຂໍ້ຫາ ໃຫ້ເງິນສະໜັບສະໜຸນຢ່າງຜິດກົດໝາຍ ຕໍ່ກຸ່ມນິຍົມປະຊາທິປະໄຕນັ້ນ ຊາວອາເມຣິກັນຜູ້ ນຶ່ງໃນຈໍານວນ 19 ຄົນນັ້ນຄືທ່ານ Sam LaHood ລູກຊາຍຂອງທ່ານ Ray LaHood ລັດຖະມົນຕີກະຊວງຂົນສົ່ງສະຫະລັດ ກະຊວງຕ່າງປະເທດສະຫະລັດກ່າວວ່າ ຊາວອາເມຣິກັນຈໍານວນດັ່ງກ່າວ ພ້ອມກັບພວກ ອື່ນໆ ແມ່ນປະຕິບັດງານເພື່ອສະໜັບສະໜຸນການເລືອກຕັ້ງບັ້ນຕ່າງໆຂອງອີຈິບ ຊຶ່ງກະ ຊວງຕ່າງປະເທດກ່າວອີກວ່າ ພວກເຂົາເຈົ້າ ບໍ່ໄດ້ສັງກັດຢູ່ໃນພັກໃດພັກນຶ່ງຢ່າງເດັດຂາດ ແລະກໍບໍ່ໄດ້ຫາລາຍໄດ້ເພື່ອມາສະໜັບສະໜຸນຜູ້ສະມັກເລືອກຕັ້ງຜູ້ໃດຜູ້ນຶ່ງແຕ່ຢ່າງໃດ ເວລານີ້ອີຈິບ ກໍາລັງກະຕຽມການເລືອກຕັ້ງປະທານາທິບໍດີ ທີ່ແນເປົ້າໝາຍໃສ່ຜູ້ມາແທນ ລັດຖະບານທະຫານທີ່ປົກຄອງປະເທດຊົ່ວຄາວດ້ວຍລັດຖະບານພົນລະເຮືອນ ທີ່ຖືກເລືອກ ຕັ້ງຢ່າງເປັນປະຊາທິປະໄຕນັ້ນ ການເລືອກຕັ້ງບັ້ນຕ່າງໆ ສໍາຫຼັບສະພາແຫ່ງຊາດນັ້ນ ໄດ້ຈັດໃຫ້ມີຂຶ້ນໃນເດືອນຜ່ານມານີ້ແລ້ວ